**Rage Against the Machine** (escrito moitas veces como **RAtM**) é unha banda de rap metal e funk metal formada nos Ánxeles no ano 1991. Estivo formada durante toda a súa traxectoria por: Zack de la Rocha (voz), Tom Morello (guitarra), Tim Commerford (baixo) e Brad Wilk (batería). En abril de 2007, coincidindo coa disolución de Audioslave, anunciaron o seu regreso no festival de música de Coachella en California. A raíz disto, a banda continuou dando concertos en varios festivais ata que finalmente se separou no ano 2011. O 1 de novembro de 2019 anunciouse que a banda reuniríase novamente para realizar varios concertos na primavera de 2020.

Rage Against the Machine editou o seu primeiro álbum, *Rage Against the Machine*, no ano 1992 cun grande éxito comercial e da crítica, conseguindo un espazo no festival de Lollapalooza de 1993. En 2003, o álbum foi listado no número 368 da lista da *Rolling Stone* dos 500 mellores álbums de todos os tempos. O seu segundo disco, *Evil Empire*, foi publicado en 1996. O terceiro, *The Battle of Los Angeles*, apareceu en 1999, e en 2003 foi listado no número 426 da anterior lista. Durante os seus primeiros nove anos de carreira converteuse nunha das bandas máis populares e influentes da historia da música. Tamén foron situados no número 33 da lista de VH1 dos 100 mellores artistas de hard rock. A banda tivo unha grande influencia no xénero do nu metal aparecido durante a segunda metade dos 90.

Características
---------------

Logo de Rage Against the Machine.
O seu estilo característico é unha sólida fusión de hip hop, rap, funk, punk, hardcore, e hard rock. Os sons do guitarrista de Tom Morello recálcanse polas seu prominentes uso de pedais e efectos, e sobresaen as súas emulacións dos scratch e outros efectos dos djs de hip hop. O cantante, Zack da Rocha, participou en grupos de punk e hardcore metal antes de volverse un apaixonado das rimas do rap: de aí vén o seu estilo agresivo de rapear e os fortes berros que inclúe nalgunhas cancións. Apréciase tamén un pequeno toque de jazz por parte do baixista Tim Commerford, que pertenceu a un grupo dese estilo a mediados dos anos 1980; finalmente, a batería de Brad Wilk está cargada de ritmos funk especialmente contundentes. Este estilo de fusión foi máis tarde imitado por outras bandas, atribuíndoselle a etiqueta de Rapcore ou Rap metal.

Son tamén coñecidos polo contido sociopolítico das súas cancións. As súas letras son rotundas, cun claro posicionamiento en contra do capitalismo e a globalización, e as formas de pensamento, mentalidade e relación social que xeran. De tendencias políticas de esquerda, R.A.T.M. destacou, ademais, polas súas múltiples iniciativas de protesta e solidariedade con distintos movementos de reivindicación sociais e musicais. O cantante Zack Da Rocha participou en movementos derivados do EZLN. Nos días posteriores aos atentados do 11 de setembro, as emisoras de radio estadounidenses censurarían ao grupo por alentar o antipatriotismo.

Discografía
-----------

### Álbums de estudio

| Álbum | Ano | Selo |
| --- | --- | --- |
| *Rage Against the Machine* | 1992 | Epic Records |
| *Evil Empire* | 1996 | Epic Records |
| *The Battle of Los Angeles* | 1999 | Epic Records |
| *Renegades* | 2000 | Epic Records |

### Álbums ao vivo

| Álbum | Ano | Selo |
| --- | --- | --- |
| *Live & Rare* | 1998 | Sony Japan |
| *Live at the Grand Olympic Auditorium*  | 2003 | Epic Records |

Notas
-----

1. ↑  Baltin, Steve. "Confirmed: Rage Against The Machine To Reunite In 2020, Headline Coachella". *Forbes* (en inglés). Consultado o 2019-11-01.
2. ↑  Devenish, Colin (2001), *Rage Against the Machine*: St. Martin's Griffin ISBN 0-312-27326-6

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Rage Against the Machine*** |

### Ligazóns externas

* Páxina oficial da banda *(en inglés)*
* Unha boa páxina sobre o rock dos 90 *(en portugués)*

| * v
* c
* e
Rage Against the Machine |
| --- |
| 
* **Tim Commerford**
* **Zack de la Rocha**
* **Tom Morello**
* **Brad Wilk**

 |
| Álbums de estudio | 
* *Rage Against the Machine*
* *Evil Empire*
* *The Battle of Los Angeles*

 |
| Álbums de versións | 
* *Renegades*

 |
| Álbums en directo | 
* *Live & Rare*
* *Live at the Grand Olympic Auditorium*

 |
| Sinxelos | 
* "Killing in the Name"
* "Bullet in the Head"
* "Bombtrack"
* "Freedom"
* "Year of tha Boomerang"
* "Bulls on Parade"
* "People of the Sun"
* "Down Rodeo"
* "Vietnow"
* "The Ghost of Tom Joad"
* "No Shelter"
* "Guerrilla Radio"
* "Sleep Now in the Fire"
* "Testify"
* "Calm Like a Bomb"
* "Renegades of Funk"
* "How I Could Just Kill a Man"

 |

|  |  |
| --- | --- |
| Control de autoridades | 
* Wd: Q72092
* WorldCat
* VIAF: 135984986
* AllMusic: mn0000863790
* BIBSYS: 9050444
* BNF: 139545324
* Discogs: 12212
* EBID: ID
* Genius: Rage-against-the-machine
* GND: 6071626-5
* IMDb: nm1500281
* ISNI: 0000 0001 2290 5407
* LCCN: no96052523
* MusicBrainz: ID
* NKC: xx0019213
* Songkick: 470548
* SUDOC: 080538754
* TMDb: 2939020
* TVcom: rage-against-the-machine

 |